Grimt
grimt ir Latvijas progresīvā metāla grupas Oghre otrais studijas albums. Tas tika izdots 2020. gada 15. maijā. Šis ir pirmais grupas albums ar ģitāristu Tomu Gaļinauski. Ieraksts tika veikts Mārupē — Studijā Gateris, grupas bijušā ģitārista Gata Krievāna vadībā ar Jāņa Kalvāna piedalīšanos. Māsterēšanu veica britu grupas TesseracT dibinātājs un ģitārists Acle Kahney savā studijā 4D Sounds Miltonkīnzā, Apvienotajā Karalistē. Grimt singlu un albuma noformējumu veidojis mākslinieks Aigars Opincāns. Albums tika izdots sadarbībā ar alternatīvās mūzikas ierakstu kompāniju Grautiņa ieraksti. 2020. gada 22. decembrī albums tika iekļauts Intro.lv 15 labāko Latvijas 2020. gada albumu izlasē. 2021. gada 19. janvārī albums tika nominēts Mūzikas ierakstu gada balvai "Zelta Mikrofons" kategorijā "Metāla mūzikas albums". 2023. gada sākumā albums tika nominēts Latvijas Metālmūzikas gada balvai